Publication: Magyar Közlöny
Issue: MK-2002-92 (Year: 2002, Number: 92)
Era: 1990-2004
Section: szóló 48/1991. (III. 27.) Korm. rendelet mellékletében
Paragraph Index: 483

(5) A külföldi fegyveres erõnek, tagjának, polgári állományának, azok hozzátartozójának az elidegenítésre szánt katonai árukról/vámárukról a vevõ részére igazolást vagy nyilatkozatot kell kiadnia. A külföldi fegyveres erõ esetén az e rendelet 2. számú mellékletében foglalt igazolás, a külföldi fegyveres erõ tagja, polgári állománya, azok hozzátartozója esetén az e rendelet 3. számú mellékletében foglalt nyilatkozat fogadható el. A külföldi fegyveres erõ illetékes szervének meghatalmazottja aláírásával és pecsétlenyomatával hitelesíti az igazolást. A meghatalmazott személyek nevét, aláírás- és pecsétmintáját — a NATO okmányokról szóló külön jogszabály szerint — át kell adni a katonai vámügyi szerv részére, amely átadást követõ 8 napon belül továbbítja a vámhatóság központi szerve részére.

Source: https://magyarkozlony.hu/hivatalos-lapok/48b8387c8c4bbe5974c49a370731cafad5aedf42/dokumentumok/e1da0ff1323c5f1fa90aa1023e18491210317754/letoltes